《秋河曙耿耿诗》
南北朝·张正见

耿耿长河曙，滥滥宿云浮。天路横秋水，星衡转夜流。

月下姮娥落，风惊织女秋。德星犹可见，仙槎不复留。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。